ai4bharat/Pralekha huggingface dataset:
প্রধানমন্ত্রীরদপ্তর
ইকনোমিক টাইমসে গ্লোবাল বিজনেস সামিট-এ ভাষণ দিলেন প্রধানমন্ত্রী
নয়াদিল্লি, ২৩ ফেব্রুয়ারি, ২০১৯
প্রধানমন্ত্রী শ্রী নরেন্দ্র মোদী আজ ইকনোমিক টাইমস গ্লোবাল বিজনেস সামিট-এ ভাষণ দেন।
প্রধানমন্ত্রী বলেন, ২০১৩-১৪-য় যখন মুদ্রাস্ফীতি, আর্থিক ঘাটতি এবং পলিসি প্যারালিসিস-এর মতো সমস্যায় জর্জরিত ছিল দেশ, তখন থেকে এখন পর্যন্ত পরিবর্তন স্বচ্ছভাবে দৃশ্যমান। দ্বিধার পরিবর্তে এসেছে আশা এবং বাধা-বিপত্তিকে সরিয়ে এসেছে আশাবাদ, বলেন শ্রী মোদী।
প্রধানমন্ত্রী বলেন, ২০১৪ সাল থেকে ভারত সব ধরণের আন্তর্জাতিক রেটিং এবং সূচকে গুরুত্বপূর্ণভাবে এগিয়েছে। তিনি আরও বলেন, ‘গ্লোবাল ইনোভেনশ’ সূচকের ক্ষেত্রে ভারত ২০১৪-র ৭৬ থেকে এগিয়ে এসে ২০১৮-য় ৫৭-তে পৌঁছেছে। এই প্রেক্ষিতে ২০১৪-র আগে এবং বর্তমান সময়ে বিভিন্ন ধরণের প্রতিযোগিতার মধ্যে যে পার্থক্য প্রকট ছিল সে বিষয়ে বক্তব্য রাখেন প্রধানমন্ত্রী। তিনি বলেন, এখন বিকাশ নিয়ে যেমন প্রতিযোগিতা হয় তেমনি প্রতিযোগিতা হয় সম্পূর্ণ অনাময়, বা বৈদ্যুতিকীকরণ বা লগ্নি বৃদ্ধির মতো কাঙ্খিত লক্ষ্যগুলি অর্জন নিয়েও। প্রধানমন্ত্রী বলেন, এখন অসম্ভব সম্ভব হয়েছে। তিনি এও বলেন, বর্তমানে ভারতকে দুর্নীতিমুক্ত করার কাজে প্রগতি এসেছে এবং নীতি-নির্মাণে বিধি বর্হিভূত কাজে লিপ্ত হওয়ার প্রবণতাকে বর্জন করা গেছে।
২০১৪-১৯-এই সময়টির উল্লেখ করে শ্রী মোদী বলেন, দেশে গড় বৃদ্ধির হার ৭.৪-এ পৌঁছেছে এবং মুদ্রাস্হীতির হারও কমে গিয়ে হয়েছে ৪.৫ শতাংশেরও কম।
বিগত চার বছরে প্রত্যক্ষ্য বিদেশী বিনিয়োগের যে পরিমাণ লক্ষ্য করা গেছে তা ২০১৪-র আগে ৭ বছরে যা হয়েছিল তার সমান। এরজন্য প্রয়োজন ছিল সংস্কারগুলির রূপান্তর। প্রধানমন্ত্রী বলেন, দেওলিয়া আইন, জিএসটি, রিয়্যাল এস্টেট আইনের মাধ্যমে বৃদ্ধি বাড়ানোর ভিত গড়া গিয়েছে।
শ্রী মোদী আরও বলেন, ভারত ১৩০ কোটি জনসংখ্যার দেশ এবং এক্ষেত্রে বিকাশ এবং প্রগতির জন্য কোনও একটি স্বপ্ন নেই। আমাদের নতুন ভারতের স্বপ্ন এরকমই যেখানে সমাজের প্রত্যেক সম্প্রদায়ের মানুষের চাহিদা চরিতার্থ করার কাজ করা হবে বলে শ্রী মোদী ঘোষণা করেন। তিনি বলেন, আমরা যে নতুন ভারত গড়ার স্বপ্ন দেখছি তার মধ্যে রয়েছে আগামী দিনগুলির সমস্যা নিরসন করা এবং একইসঙ্গে অতীতের সমস্যাগুলিরও যথাযথ সমাধানের ব্যবস্হা করা। এ প্রসঙ্গে প্রধানমন্ত্রী কয়েকটি উদাহরণ দেন। সেগুলি হল-
- ভারত যখন দ্রুততম ট্রেন এসে গিয়েছে তখন দেশে সমস্ত প্রহরী-বিহীন রেল ক্রসিং-ও তুলে দেওয়া হয়েছে।
- ভারত যখন দ্রুত গতিতে আইআইটি এবং এইমস গড়ে তুলছে তখন সারা দেশে সমস্ত বিদ্যালয়ে শৌচালয় গড়ে তোলা হচ্ছে।
- যখন ভারত সারা দেশে ১০০টি স্মার্ট সিটি গড়ে তুলছে তখন ১০০টি উন্নয়নকামী জেলায়ও দ্রুত গতিতে প্রগতি এসেছে।
প্রধানমন্ত্রী বলেন, সরকার ১২ কোটি ছোট এবং প্রান্তিক চাষির কাছে পৌঁছে গিয়েছে যাদের তাঁদের প্রত্যেক বছর ৬০০০ টাকা করে দেওয়া যায়। এরফলে, আমাদের কৃষকদের কাছে আগামী ১০ বছরে ৭.৫ লক্ষ কোটি টাকা পৌঁছে যাবে।
শ্রী মোদী বলেন, ডিজিটাল ইন্ডিয়া, স্টার্ট আপ ইন্ডিয়া, মেক ইন ইন্ডিয়া এবং ইনোভেট ইন্ডিয়ার মতো প্রকল্প বা উদ্যোগের ফলে বর্তমানে সুফল পাওয়া যাচ্ছে।
প্রধানমন্ত্রী বলেন সরকার ভারতকে ১০ ট্রিলিয়ন ডলার অর্থনীতির দেশ হিসেবে গড়ে তুলতে বদ্ধপরিকর। একইসঙ্গে বিদ্যুৎ চালিত যানবাহন এবং বিদ্যুৎ সংরক্ষণ নির্মাণের ক্ষেত্রে বিশ্বের প্রথম স্হান দখল করতে চায় ভারত।
SSS/NS
(Visitor Counter : 112
স্বরাষ্ট্র মন্ত্রক
মণিপুরে ২০২৩-এর তেসরা মে ও তারপর সংগঠিত হিংসার ঘটনাগুলির তদন্তে ১৯৫২-র তদন্ত কমিশন আইনের আওতায় প্রধানমন্ত্রী শ্রী নরেন্দ্র মোদীর নেতৃত্বে ভারত সরকার তদন্ত কমিশন গঠনের কথা ঘোষণা করেছে
নতুন দিল্লি, ৪ জুন, ২০২৩
মণিপুরে ২০২৩-এর তেসরা মে ও তারপর সংগঠিত হিংসার ঘটনাগুলির তদন্তে ১৯৫২-র তদন্ত কমিশন আইনের আওতায় প্রধানমন্ত্রী শ্রী নরেন্দ্র মোদীর নেতৃত্বে ভারত সরকার তদন্ত কমিশন গঠনের কথা ঘোষণা করেছে। এই কমিশনের নেতৃত্বে থাকছেন গুয়াহাটি হাইকোর্টের প্রাক্তন প্রধান বিচারপতি অজয় লাম্বা এবং সদস্য হিসেবে থাকছেন প্রাক্তন আইএএস শ্রী হিমাংশু শেখর দাস ও প্রাক্তন আইপিএস আধিকারিক শ্রী অলোক প্রভাকর।
এই কমিশন মণিপুরে হিংসার কারণ ও তা ছড়িয়েপড়ার বিভিন্ন দিক খতিয়ে দেখবে। সেই সঙ্গে সংশ্লিষ্ট কর্তৃপক্ষ বা ব্যক্তি বিশেষের কর্তব্যে কোনও উদাসীনতা ছিল কিনা তাও খতিয়ে দেখবে।
উল্লেখ করা যেতে পারে, কেন্দ্রীয় স্বরাষ্ট্রমন্ত্রী শ্রী অমিত শাহ গত ২৯শে মে থেকে পয়লা জুন পর্যন্ত মণিপুর সফর করেন। রাজ্য সফরে গিয়ে পরিস্থিতি পর্যালোচনা করার পর তিনি তদন্ত কমিশন গঠনের কথা ঘোষণা করেন।
এই কমিশন কাজ শুরু করার দিন থেকে ছয় মাসের মধ্যে যতদ্রুত সম্ভব কেন্দ্রীয় সরকারকে তার রিপোর্ট পেশ করবে। কমিশনের সদর দপ্তর হবে ইম্ফলে।
CG/BD/AS/
(
প্রধানমন্ত্রীরদপ্তর
বারাণসীতে জন-পরিবহণে ৩.৮৫ কিলোমিটার দীর্ঘ রোপওয়ে নির্মাণের প্রশংসা প্রধানমন্ত্রীর
নয়াদিল্লি, ২৯ মার্চ, ২০২৩
প্রধানমন্ত্রী শ্রী নরেন্দ্র মোদী বারাণসীতে ৬৪৪ কোটি টাকা ব্যয়ে জন-পরিবহণে ৩.৮৫ কিলোমিটার দীর্ঘ রোপওয়ে নির্মাণের প্রশংসা করেছেন।
কেন্দ্রীয় সড়ক, পরিবহণ এবং মহাসড়ক মন্ত্রী নীতীন গড়করি বারাণসীতে ৬৪৪ কোটি টাকা ব্যয়ে নির্মিত জন-পরিবহনে ৩.৮৫ কিলোমিটার দীর্ঘ রোপওয়ে নিয়ে করা ট্যুইট ভাগ করে নিয়ে প্রধানমন্ত্রী ট্যুইট করে বলেছেন;
“আস্থা এবং প্রযুক্তির এক অদ্ভুত সমন্বয়! বারাণসীতে নির্মিত এই রোপওয়ে পূণ্যার্থীদের যাত্রাপথে এক নতুন অনুভূতি বহন করে নিয়ে আসবে যা তাদের কাছে এক স্মরণীয় অভিজ্ঞতা হয়ে থাকবে। এছাড়াও বাবা বিশ্বনাথের দর্শনেও তা সুবিধাজনক হবে।”
(PG/AB/NS
সড়কপরিবহণওমহাসড়কমন্ত্রক
‘মহাসড়কে মানুষ ও পশুর জীবনহানি ঠেকাতে’ জাতীয় সচেতনতা কর্মসূচির সূচনা করলেন নীতীন গড়করি
নয়াদিল্লী, ০৫ জুন, ২০২০
কেন্দ্রীয় সড়ক পরিবহন ও মহাসড়ক মন্ত্রী শ্রী নীতীন গড়করি পথ দূর্ঘটনার কারণে মানুষ ও পশুর প্রাণহানি কমাতে সচেতনতা এবং এ বিষয়ে শিক্ষাদানের ওপর জোর দিয়েছেন। তিনি বলেন, মানুষের জীবনে বাস্তুতন্ত্র এবং স্থিতিশীলতা অত্যন্ত জরুরি। আমাদের দেশের নীতিবোধ, অর্থনীতি ও বাস্তুতন্ত্র তিনটি গুরুত্বপূর্ণ স্তম্ভ। শ্রী গড়করি বিশ্ব পরিবেশ দিবস উপলক্ষ্যে শুক্রবার ভিডিও কনফারেন্সের মাধ্যমে ইউএনডিপি-র সহায়তায় মহাসড়কে মানুষ ও পশুর জীবনহানি ঠেকাতে জাতীয় প্রচার কর্মসূচির সূচনা করেন। তিনি বলেন, প্রতি বছর ভারতে প্রায় ৫ লক্ষ সড়ক দূর্ঘটনা ঘটে। এরফলে দেড় লক্ষ জীবনহানি হয়। আগামী ৩১শে মার্চের মধ্যে এই পরিমাণ ২০-২৫ শতাংশ হ্রাস করার ওপর তিনি গুরুত্ব দেন। মন্ত্রী জানান সড়ক, পরিবহন ও মহাসড়ক মন্ত্রক ৫ হাজার জায়গাকে ‘ব্ল্যাক স্পট’ হিসেবে চিহ্নিত করেছে, যেখানে সাময়িক ও স্থায়ী বিভিন্ন ব্যবস্থা নেওয়া হবে। এইসব ‘ব্ল্যাক স্পট’গুলিতে সাধারণ পরিচালন পদ্ধতি মেনে চলা হবে। এ পর্যন্ত ১ হাজার ৭৩৯টি ব্ল্যাক স্পটে সাময়িক কিছু ব্যবস্থা নেওয়া হয়েছে এবং ৮৪০টি ব্ল্যাক স্পটে স্থায়ী ব্যবস্থাগ্রহণের উদ্যোগ নেওয়া হয়েছে।
তিনি জানান, জাতীয় সড়কে ব্ল্যাক স্পট এলাকাগুলিতে যান চলাচন নিয়ন্ত্রণ, ক্র্যাশ ব্যারিয়ার তৈরি সহ মেরামতির নানা কাজ করা হচ্ছে। সরু ও জীর্ণ সেতু এবং রাস্তা নতুন করে তৈরি করা হচ্ছে। এছাড়া হাইওয়েগুলিতে নজরদারি বাড়ানো হচ্ছে।
শ্রী গড়করি বলেন, প্রাণীদের জীবনরক্ষার বিষয়ে তাঁর মন্ত্রক সচেষ্ট। দেরাদুনে ওয়াইল্ডলাইফ ইন্সটিটিউট অফ ইন্ডিয়া বন্য প্রাণীদের রক্ষা করার জন্য যেসব পরামর্শ দিয়েছে সেগুলি মেনে চলা হচ্ছে। মন্ত্রী অসরকারি সংগঠন ও সামাজিক সংস্থাগুলিকে রাস্তায় পশুদের ব্ল্যাকস্পট এলাকাগুলি শনাক্ত করার অনুরোধ জানিয়েছেন এবং সে বিষয়ে তাদের জানাতে বলেছেন।
শ্রী গড়করি জানান, বন্য প্রাণীরা মহাসড়কের যেসব জায়গা ব্যবহার করে সেখানে পরিকাঠামো গড়ে তুলতে তাঁর মন্ত্রক নানা ব্যবস্থা গ্রহণ করেছে। উদাহরণ হিসেবে তিনি বলেন, বাঘেদের চলাচলের জন্য নাগপুর౼জব্বলপুর মহাসড়কে ১৩০০ কোটি টাকা ব্যয়ে উড়ালপুল তৈরি করা হয়েছে। একইভাবে মধ্যপ্রদেশ, মহারাষ্ট্র, ওডিশা এবং উত্তরাখন্ডে বিভিন্ন কর্মসূচি হাতে নেওয়া হয়েছে, যার ফলে বন্য প্রাণীদের চলাচলের জন্য আন্ডারপাস, উড়ালপুল তৈরি ছাড়াও বিভিন্ন জায়গায় পাঁচিল তুলে দেওয়া, বন্য প্রাণীদের খাবার জলের জন্য পুকুর খোঁড়া, ওয়াচ টাওয়ার ও সৌরশক্তি চালিত পাম্পের ব্যবস্থা করা হয়েছে।
(CG/CB/NS
কেন্দ্রীয়মন্ত্রিসভা
ভারতীয় চিকিৎসা গবেষণা পরিষদ ও জার্মানীর ডায়েচে ফরশাঙ্গমেইনশাফট্ ই.ভি. -র মধ্যে স্বাক্ষরিত সমঝোতাপত্রে মন্ত্রিসভার অনুমোদন
নয়াদিল্লি, ০৯ মার্চ, ২০২২
ভারতীয় চিকিৎসা গবেষণা পরিষদ  ও জার্মানীর ডায়েচে ফরশাঙ্গমেইনশাফট্ ই.ভি. -র মধ্যে, ভারত সরকারের  ১৯৬১’র দ্বিতীয় তফশিলের ৭   আইন অনুসারে, ২০২১ সালের ডিসেম্বরে স্বাক্ষরিত সমঝোতাপত্র সম্পর্কে প্রধানমন্ত্রী শ্রী নরেন্দ্র মোদীর পৌরোহিত্যে কেন্দ্রীয় মন্ত্রিসভাকে অবহিত করা হয়েছে।
এই সমঝোতাপত্র স্বাক্ষরের উদ্দেশ্য হ’ল – বিষ বিদ্যা, অবহেলিত  অসুখ-বিসুখ, বিরল রোগ এবং পারস্পরিক স্বার্থ সংশ্লিষ্ট অন্যান্য বিষয় সহ চিকিৎসা বিজ্ঞান/স্বাস্থ্য গবেষণা ক্ষেত্রে সহযোগিতাকে আরও নিবিড় করা। বৈজ্ঞানিক গবেষণা ও প্রযুক্তিগত উন্নয়ন ক্ষেত্রে সহযোগিতা গড়ে তুলতে বৈজ্ঞানিক গবেষণাধর্মী যৌথ কর্মসূচিগুলিতে তহবিল সংস্থান তথা গবেষক আদান-প্রদান, যৌথভাবে সেমিনার, আলোচনাসভা ও কর্মশিবির আয়োজনে তহবিল যোগানের মতো বিষয়গুলিও সমঝোতাপত্রে রয়েছে। বৈজ্ঞানিক দৃষ্টিভঙ্গীতে এ ধরনের সমঝোতা বিজ্ঞান ক্ষেত্রের অগ্রগতিতে অত্যন্ত কার্যকর ভূমিকা নেবে।
CG/BD/SB
(
পরিবেশওঅরণ্যমন্ত্রক
দেশের সমুদ্র সৈকতগুলির জন্য ব্লু ফ্ল্যাগ স্বীকৃতির মান বজায় রাখার উদ্যোগ
নয়াদিল্লি, ২১ জুলাই, ২০২২
কেন্দ্রীয় পরিবেশ, বন, জলবায়ু পরিবর্তন মন্ত্রকের সুসংহত সমুদ্র সৈকত ব্যবস্থাপনা প্রকল্পের আওতায় সমুদ্রতটকে দূষণমুক্ত করার জন্য বিভিন্ন উদ্যোগ নেওয়া হয়েছে। এই উদ্যোগের অঙ্গ হিসেবে মানুষের মধ্যে সচেতনতা বৃদ্ধি, সংশ্লিষ্ট অঞ্চলে নজরদারি বাড়ানো এবং পরিবেশ সংক্রান্ত নানা তথ্য প্রচার করা হচ্ছে। নির্দিষ্ট কয়েকটি সমুদ্র সৈকত যাতে ব্লু ফ্ল্যাগ বিচ-এর স্বীকৃতি পায়, তার জন্য এই উদ্যোগ নেওয়া হয়েছে। ইতিমধ্যে ৬টি রাজ্য ও ৩টি কেন্দ্রশাসিত অঞ্চলে ১০টি সমুদ্র সৈকত আন্তর্জাতিক স্বীকৃতিটি লাভ করেছে। এর মধ্যে আন্দামান ও নিকোবর দ্বীপপুঞ্জের হ্যাভলক দ্বীপের রাধানগর এবং ওড়িশার পুরি জেলার গোল্ডেন বিচ উল্লেখযোগ্য।
ভূবিজ্ঞান মন্ত্রকের ন্যাশনাল সেন্টার ফর কোস্টাল রিসার্চের গবেষণায় দেখা গেছে দেশের পূর্ব ও পশ্চিম উপকূলে বিভিন্ন সমুদ্র সৈকতে যতো প্লাস্টিকের আবর্জনা জমা হয় তার ৪০ থেকে ৯৬ শতাংশই ফেলে যান সৈকতে ভ্রমণ করতে আসা পর্যটকরা।
রাজ্যসভায় আজ এক প্রশ্নের লিখিত জবাবে এই তথ্য জানিয়েছেন পরিবেশ, বন ও জলবায়ু পরিবর্তন প্রতিমন্ত্রী শ্রী অশ্বিনী কুমার চৌবে।
PG/CB/NS
(Visitor Counter : 91
শিল্পওবাণিজ্যমন্ত্রক
শ্রী পীযূষ গোয়েল বলেছেন বিগত কয়েক বছর ধরে ভারতে প্রত্যক্ষ বিদেশী বিনিয়োগ দ্রুতহারে বৃদ্ধি পাচ্ছে
নয়াদিল্লী, ১২ নভেম্বর, ২০২১
কেন্দ্রীয় শিল্প ও বাণিজ্য, বস্ত্র, উপভোক্তা বিষয়ক এবং খাদ্য ও গণবন্টন মন্ত্রী শ্রী পীযূষ গোয়েল জানিয়েছেন বিগত কয়েক বছর ধরে ভারতে প্রত্যক্ষ বিদেশী বিনিয়োগ দ্রুতহারে বৃদ্ধি পাচ্ছে।
সিআইআই-কেআইটিএ আয়োজিত ভারত-কোরিয়া ব্যবসা অংশীদারিত্ব ফোরামের চতুর্থ পর্বে অংশ নিয়ে মন্ত্রী বলেন আজ বিনিয়োগের জন্য আমরা আকর্ষণীয় গন্তব্য হয়ে উঠেছি। তিনি কোরিয়ো শিল্পোদ্যোগীদের এদেশে প্রতিরক্ষা এবং খুচরো ব্যবসায় বিনিয়োগের আহ্বান জানান। ‘গাড়ি নির্মাণ, বস্ত্র, খাদ্য প্রক্রিয়াকরণ, চর্ম, ধাতু, রসায়নিক শিল্প সহ বিভিন্ন ক্ষেত্রে এবং আমাদের দীর্ঘদিনের ইস্পাত শিল্পে ও প্রতিরক্ষা, ই-কমার্স এবং খুচরো ব্যবসায় নতুন নতুন যে সুযোগ তৈরি হচ্ছে সেখানে বিনিয়োগের প্রয়োজন।’ মন্ত্রী বলেন প্রধানমন্ত্রী শ্রী নরেন্দ্র মোদীর ‘মেক ইনি ইন্ডিয়া’ কর্মসূচির সঙ্গে দক্ষিণ কোরিয়ার রাষ্ট্রপতি মুন-এর ‘নিউ সাদার্ন পলিসি’র মধ্যে সাযুজ্য রয়েছে। ভারতে কোরিয়ো সংস্থাগুলির যথেষ্ট সুযোগ রয়েছে। তারা দক্ষ মানব সম্পদ, উৎপাদনের জন্য স্বল্প ব্যয় এবং সরকারের সাহায্য নিয়ে প্রতিযোগিতার বাজারে সুযোগ কাজে লাগাতে পারেন।
মন্ত্রী বলেন কোভিড-১৯ মহামারীর সময় ভারত তার প্রাণশক্তি ও দক্ষতা সারা বিশ্বের কাছে তুলে ধরেছে। ব্যবসা-বাণিজ্যে ভারত বিশ্বাসযোগ্য অংশীদার হয়ে উঠেছে। ওষুধ এবং টিকা বিভিন্ন দেশে সরবরাহ করে আজ আমরা ওষুধের ভান্ডারের স্বীকৃতি পেয়েছি। আগামী বছর ৫০০ কোটি টিকার ডোজ উৎপাদনের পরিকল্পনা রয়েছে। এর মাধ্যমে সারা বিশ্বে কোভিডের থেকে সুরক্ষা ও নিরাপত্তা পাওয়া যাবে। শ্রী গোয়েল আরও বলেন ভারতে সর্বোচ্চ হারে দ্রুত গতিতে উন্নয়ন হচ্ছে। এর মধ্য দিয়ে আমাদের অর্থনীতি তার পুরনো জায়গায় ফিরে আসছে। উৎপাদন শিল্প এবং পরিষেবায় ‘পার্চেজিং ম্যানেজারস ইনডেক্স’ সর্বকালের মধ্যে সবথেকে বেশি। এই মুহুর্তে রপ্তানীর পরিমাণ সর্বোচ্চ। আমরা আত্মনির্ভর ভারত অভিযান বাস্তবায়নের ক্ষেত্রে আত্মবিশ্বাসী। মন্ত্রী অনুষ্ঠানে শিল্প সংস্থাকে সাহায্য করার জন্য সরকারের বিভিন্ন নীতির কথা উল্লেখ করেন। এর মধ্যে বিভিন্ন উৎসাহ ভিত্তিক প্রকল্পে দক্ষিণ কোরিয়ার বিভিন্ন সংস্থার অংশগ্রহের প্রসঙ্গ উল্লেখ করে তিনি বলেন ভারতে জাতীয় স্তরে এক জানলা নীতি এবং পরিকাঠামো নির্মাণে যুক্ত সংস্থাগুলির জন্য ন্যাশনাল ইনফ্রাসট্রাকচার পাইপলাইন ঘোষিত হয়েছে। পৃথিবীতে সবথেকে কম কর্পোরেশন ট্যাক্স ভারতে হওয়ায় এদেশে বিনিয়োগের নতুন সুযোগ তৈরি হয়েছে। এছাড়াও ভারত বিদেশী বিনিয়োগে মুক্ত নীতি ঘোষণা করেছে। বিগত ৪-৫ বছরে ভারতে ৭০টি ইউনিকর্ন গড়ে উঠেছে যার মধ্যে প্রায় অর্ধেক সংস্থা গত বছর কোভিড মহামারীর সময় তৈরি হয়েছে।
CG/CB/NS
(Visitor Counter : 113
অর্থমন্ত্রক
সীমাশুল্ক সংক্রান্ত ক্ষেত্রে পারস্পরিক সহযোগিতার জন্য ভারত ও স্পেনের মধ্যে স্বাক্ষরিত চুক্তি কেন্দ্রীয় মন্ত্রিসভার অনুমোদন পেয়েছে
নয়াদিল্লী, ৬ জানুয়ারি, ২০২২
প্রধানমন্ত্রী শ্রী নরেন্দ্র মোদীর পৌরোহিত্যে কেন্দ্রীয় মন্ত্রিসভার বৈঠকে আজ সীমাশুল্ক সংক্রান্ত ক্ষেত্রে পারস্পরিক সহযোগিতার জন্য ভারত ও স্পেনের মধ্যে স্বাক্ষরিত চুক্তি অনুমোদন পেয়েছে।
সুবিধা :
এই চুক্তির ফলে সীমাশুল্ক সংক্রান্ত অপরাধের তদন্ত এবং এ ধরণের অপরাধ প্রতিহত করতে বিশ্বাসযোগ্য, দ্রুত এবং ব্যয় সাশ্রয়ী তথ্যের আদান-প্রদান করতে সুবিধা হবে এবং যারা এ ধরণের অপরাধের সঙ্গে যুক্ত তাদের দ্রুত চিহ্নিত করা যাবে।
এই চুক্তিটি দু-দেশের সীমাশুল্ক কর্তৃপক্ষের মধ্যে তথ্যের আদান-প্রদানের জন্য একটি আইনী পরিকাঠামো গড়ে তুলতে সাহায্য করবে। সীমাশুল্ক সংক্রান্ত যেকোন অপরাধকে চিহ্নিত করা এবং সেই অপরাধের তদন্ত করতে সাহায্য করবে। এরফলে সীমাশুল্ক সংক্রান্ত আইন যথাযথভাবে প্রয়োগ করতে সুবিধা হবে। ফলশ্রুতিতে বৈধ বাণিজ্য লাভবান হবে।
এই চুক্তির ফলে :
১. সীমাশুল্কের সঠিক মূল্যায়ণের ক্ষেত্রে সুবিধা হবে। প্রকৃত সীমাশুল্ক নির্ধারণ, শুল্কের শ্রেণী বিভাজন এবং পণ্যের মূল উৎস সম্পর্কে তথ্য সংগ্রহ করা আরো সুবিধাজনক হবে।
২. সার্টিফিকেট অফ অরিজিন, সার্টিফিকেট অফ ইনভয়েস সহ বিভিন্ন নথির সত্যতা যাচাই করতে এক দেশের সীমাশুল্ক কর্তৃপক্ষ অন্য দেশের কর্তৃপক্ষের কাছে সহযোগিতা পাবে।
৩. অবৈধভাবে বিভিন্ন সামগ্রী পরিবহণের ফলে সীমাশুল্ক সংক্রান্ত অপরাধ চিহ্নিত করতে সুবিধা হবে। এরমধ্যে রয়েছে অস্ত্রশস্ত্র, বিস্ফোরক, বিস্ফোরণ ঘটানোর সরঞ্জাম, কারুশিল্প, প্রাচীন ঐতিহাসিক নির্দশন , জনস্বাস্থ্য এবং পরিবেশের পক্ষে বিপজ্জনক এ ধরণের ক্ষতিকর সামগ্রী, সীমাশুল্ক সহ অন্যান্য কর যুক্ত সামগ্রীর চোরাচালান এবং সীমাশুল্ক ফাঁকি দেওয়ার জন্য যেসব পন্থা-পদ্ধতি অপরাধীরা অনুসরণ করে সেগুলিকে চিহ্নিত করা।
CG/CB/NS
(Visitor Counter : 85
প্রধানমন্ত্রীরদপ্তর
প্রধানমন্ত্রী মোদীর সঙ্গে জাপানের প্রধানমন্ত্রী শিনজো আবের সাক্ষাৎ
নয়াদিল্লি, ০৪ নভেম্বর, ২০১৯
প্রধানমন্ত্রী শ্রী নরেন্দ্র মোদী ব্যাংককে পূর্ব এশিয়া শীর্ষ সম্মেলনের ফাঁকে আজ জাপানের প্রধানমন্ত্রী শিনজো আবের সঙ্গে সাক্ষাৎ করেন। দুই নেতার বৈঠকে চলতি বছরের শেষ দিকে ভারত – জাপান ২+২ আলাপ-আলোচনা তথা বার্ষিক শিখর সম্মেলনের প্রস্তুতি নিয়ে কথাবার্তা হয়।
প্রধানমন্ত্রী আজ পূর্ব এশিয়া শিখর সম্মেলন এবং আঞ্চলিক সুসংবদ্ধ অর্থনৈতিক অংশীদারিত্ব  শিখর বৈঠকেও অংশ নেবেন।
প্রধানমন্ত্রীর কার্যালয়ের পক্ষ থেকে এক ট্যুইটে বলা হয়েছে যে, জাপানের সঙ্গে সহযোগিতায় আরও গতি সঞ্চার হ’ল।
প্রধানমন্ত্রী@narendramodi এবং @Abeshinzo ব্যাংককে মিলিত হন। দু’জনের মধ্যে বিস্তারিত ও ফলপ্রসূ আলোচনা হয়েছে।
CG/BD/SB
(Visitor Counter : 60
স্বাস্থ্যওপরিবারকল্যাণমন্ত্রক
কোভিড-১৯ টিকাকরণের সর্বশেষ তথ্য
নতুন দিল্লি, ২৩ জুলাই, ২০২১
কেন্দ্রীয় সরকার কোভিড-১৯ টিকাকরণে গতি আনতে এবং সারা দেশে এর পরিধি বিস্তারে প্রতিশ্রুতি বদ্ধ। গত ২১ জুন থেকে সার্বিক কোভিড-১৯ টিকাকরণের নতুন অধ্যায়ের সূচনা হয়েছে। আরও বেশি করে সাধারণ মানুষকে টিকাকরণের আওতায় নিয়ে আসতে এবং রাজ্য ও কেন্দ্রশাসিত অঞ্চলগুলিকে দ্রুত টিকা সরবরাহের সুবিধার্থে এই অভিযান চালানো হচ্ছে।
দেশব্যাপী টিকাকরণের অঙ্গ হিসেবে কেন্দ্রীয় সরকার প্রতিটি রাজ্য ও কেন্দ্রশাসিত অঞ্চলগুলিকে বিনামূল্যে কোভিড টিকা সরবরাহ করছে। এমনকি দেশে উৎপাদিত টিকা ক্রয় করে রাজ্য ও কেন্দ্রশাসিত অঞ্চলগুলিকে তা সরবরাহ করা হচ্ছে। এখনও পর্যন্ত রাজ্য ও কেন্দ্রশাসিত অঞ্চলগুলিকে কেন্দ্রীয় সরকার ৪৩ কোটি ৮৭ লক্ষ ৫০ হাজার ১৯০টি টিকার ডোজ সরবরাহ করেছে। আজ সকাল ৮টা পর্যন্ত পাওয়া তথ্য অনুযায়ী এর মধ্যে অপচয় সহ ৪১ কোটি ১২ লক্ষ ৩০ হাজার ৩৫৩টি ডোজ ব্যবহার করা হয়েছে। অর্থাৎ রাজ্য ও কেন্দ্রশাসিত অঞ্চল এবং বেসরকারি হাসপাতালগুলির কাছে এখনও পর্যন্ত ২ কোটি ৭৫ লক্ষ ১৯ হাজার ৮৩৭টি টিকার ডোজ মজুত রয়েছে।
CG/SS/SKD
(Visitor Counter : 159
স্বরাষ্ট্র মন্ত্রক
ত্রিপুরার গোমতী জেলায় একটি মসজিদে ভাংচুর ও ক্ষয়ক্ষতির যে খবর সামাজিক মাধ্যমে প্রচারিত হয়েছে তা ভুয়ো এবং সম্পূর্ণ অসত্য ও বিভ্রান্তিকর
জনগণের শান্তি বজায় রাখা উচিত এবং এই ধরনের প্রতিবেদনের দ্বারা যেন বিভ্রান্ত না হয়
নতুন দিল্লি, ১৩ নভেম্বর, ২০২১
সামাজিক মাধ্যমে একটি খবর প্রচারিত হয়েছে যে, ত্রিপুরার গোমতী জেলার কাকরাবন অঞ্চলে একটি মসজিদে ভাঙচুর চালানো হয়েছে এবং ক্ষতি করা হয়েছে। এই খবরটি সম্পূর্ণ ভুয়ো এবং সত্যের অপলাপ করা হয়েছে। দরগাবাজার এলাকার ওই মসজিদটির আদৌ কোনো ক্ষতি হয়নি এবং ত্রিপুরা পুলিশ জনসাধারণকে শান্তি বজায় রাখার আবেদন জানিয়েছে।
সাম্প্রতিককালে ত্রিপুরায় কোন মসজিদে ভাংচুরের ঘটনা ঘটেনি। ক্ষয়ক্ষতি হয়নি। সামাজিক মাধ্যমে আহত, ধর্ষণ এবং মৃত্যুর যে খবর প্রচারিত হয়েছে তা সম্পূর্ণ অসত্য এবং ভুয়ো।
সেখানকার জনগণ যেন এই সংবাদে বিপথগামী না হন। বিভ্রান্ত না হয়ে যেন শান্তি বজায় রাখেন।
উদাহরণস্বরূপ, মহারাষ্ট্রে ত্রিপুরার এই ভুয়া এবং অসত্য খবরের ওপর ভিত্তি করে যে বিবৃতি দেওয়া হয়েছে তা শান্তি ও সম্প্রীতিকে বিঘ্নিত করবে। এই ধরনের ঘটনা খুবই উদ্বেগজনক। সকলকে শান্তি বজায় রাখার আবেদন জানানো হয়েছে।
CG/ SB
(Visitor Counter : 144
রাষ্ট্রপতিরসচিবালয়
ছট পুজোর প্রাক্কালে দেশবাসীকে শুভেচ্ছা রাষ্ট্রপতির
নয়াদিল্লি, ১৯ নভেম্বর, ২০২০
রাষ্ট্রপতি শ্রী রামনাথ কোবিন্দ ছট পুজো উপলক্ষে দেশবাসীকে শুভেচ্ছা জানিয়েছেন।
এক বার্তায় রাষ্ট্রপতি বলেছেন, “ছট পুজোর পবিত্র উৎসব উপলক্ষে আমি ভারত এবং বিদেশে বসবাসকারী সকল ভারতীয়কে আন্তরিক শুভেচ্ছা ও অভিনন্দন জানাচ্ছি।
ছট পুজো হল সূর্য দেবতার উপাসনার এক পদ্ধতি। নদী, পুকুর এবং অন্যান্য জলাশয়ে এই উপাসনার মাধ্যমে প্রকৃতির প্রতি আমাদের শ্রদ্ধা ও কৃতজ্ঞতা জানানোর এক চিরাচরিত ঐতিহ্য রয়েছে।
ছট পুজোর এই পবিত্র অনুষ্ঠানে আসুন আমরা প্রকৃতি ও পরিবেশ সংরক্ষণ বিষয়ে সচেতন হয়ে উঠি এবং কোভিড-১৯ সংক্রমণ ছড়িয়ে পড়ার কথা মাথায় রেখে এই উৎসব উদযাপন করি। আশা করি, ‘ছট মাইয়া’ সকল দেশবাসীর সুস্বাস্থ্য এবং সমৃদ্ধির আশীর্বাদ প্রদান করবেন।"
শিল্পওবাণিজ্যমন্ত্রক
কোভিড-১৯ সম্পর্কিত সাম্প্রতিক চ্যালেঞ্জ মোকাবিলায় নতুন ধরনের স্ট্রিট ভেন্ডিং কার্ট
নতুন দিল্লি, ১৩ মার্চ, ২০২১
কেন্দ্রীয় বাণিজ্য ও শিল্পমন্ত্রক আমেদাবাদের ন্যাশনাল ইন্সটিটিউট অফ ডিজাইন -এর সঙ্গে সহযোগিতায় নতুন ধরনের ব্যয় সাশ্রয়ী কার্ট বা পণ্যবাহী বাহনের মডেল উদ্ভাবনের জন্য এক প্রতিযোগিতার আয়োজন করে। কোভিড-১৯ সম্পর্কিত চ্যালেঞ্জ মোকাবিলার ক্ষেত্রে নতুন ধরনের এই কার্ট রাস্তার হকারদের জন্য আরও বেশি কার্যকর হয়ে উঠবে। এনআইডি-র ছাত্র-ছাত্রীরা নতুন ধরনের কার্টের মডেল বা নক্সা উদ্ভাবনের জন্য প্রতিযোগিতায় অংশ নেয়। এই প্রতিযোগিতায় আমেদাবাদ, অন্ধ্রপ্রদেশ, আসাম, হরিয়ানা ও মধ্যপ্রদেশে এনআইডি-র শাখাগুলির ছাত্র-ছাত্রীরা অংশ নেয়। এই প্রতিযোগিতা গত বছরের ২২শে ডিসেম্বর থেকে শুরু হয়ে গত ৫ ফেব্রুয়ারি শেষ হয়েছে।
আমেদাবাদের ন্যাশনাল ইন্সটিটিউট অফ ডিজাইন অন্যান্য শাখা প্রতিষ্ঠানের সঙ্গে সহযোগিতায় নতুন ধরনের কার্টের নক্সা উদ্ভাবনের জন্য এই হ্যাকাথনের আয়োজন করে। উদ্ভাবিত অভিনব এই কার্ট বা পণ্যবাহী বাহনগুলি রাস্তার হকারদের দেবার সিদ্ধান্ত নেওয়া হয়েছে।
প্রতিযোগিতায় প্রথম স্থানাধিকারীকে ৪০ হাজার টাকা, প্রথম রানার আপকে ২৫ হাজার টাকা এবং দ্বিতীয় রানার আপকে ১৫ হাজার টাকা পুরস্কার দেওয়া হয়। এছাড়াও দলগতভাবে অভিনব এধরনের পণ্যবাহী বাহন উদ্ভাবনের সঙ্গে যুক্ত ছাত্র-ছাত্রীদের তিনটি দলকে নগদ ২১ হাজার টাকা পুরস্কার দেওয়া হয়েছে।
অভিনব এধরনের কার্ট উদ্ভাবনের জন্য ছাত্র-ছাত্রীদের নিয়ে প্রতিযোগিতা আয়োজনের উদ্দেশ্য ছিল – কোভিড-১৯ সম্পর্কিত চ্যালেঞ্জ মোকাবিলায় আধুনিক ভেন্ডিং কার্ট উদ্ভাবনের জন্য ব্যয় সাশ্রয়ী নতুন নক্সা প্রনয়ণ করা। আধুনিক এই কার্টগুলি কোভিড পরবর্তী বিশ্বে বাণিজ্যিক দিক থেকেও সফল হবে। কার্টগুলির নক্সা এমনভাবে তৈরি করা হয়েছে যাতে রাস্তার হকাররা আরও সহজেই এগুলিকে একজায়গা থেকে অন্যত্র নিয়ে যেতে পারেন।এর ফলে হকারদের পাশাপাশি সাধারণ মানুষও সহজে পণ্যসামগ্রী সরবরাহ করতে পারবেন।
রাস্তার হকাররা অধিকাংশ সময়েই প্রচলিত ভেন্ডিং কার্ট ব্যবহার করে থাকেন। কিন্তু কোভিড পরবর্তী সময়ে নতুন ধরনের কার্টের প্রয়োজনীয়তা দেখা দেয়। এরফলে, কোন জিনিসপত্র সরাসরি স্পর্শ না করে ক্রেতা-বিক্রেতারা তা সংগ্রহ করতে পারবেন। উল্লেখ করা যেতে পারে, কোভিড-১৯ পরিস্থিতিতে দেশে রাস্তার হকাররা কঠিন সময়ের মুখোমুখি হয়েছিলেন। এরফলে, চাহিদা ও যোগানে যেমন প্রভাব পড়ে, তেমনি হকার ও সাধারণ মানুষকেও ক্ষতির সম্মুখীন হতে হয়। এই প্রেক্ষিতে কোভিড-১৯ পরবর্তী সময়ে রাস্তার হকারদের কাছে এক নতুন পরিস্থিতির উদ্ভব হয়েছে। এই প্রেক্ষিতে রাস্তার হকারদের কাছে তাদের ব্যবসা আরও বাড়ানোর সুযোগ দেখা দিয়েছে। ব্যবসায়িক এই সুযোগকে কাজে লাগাতেই রাস্তার হকারদের জন্য নতুন ধরনের কার্ট উদ্ভাবনের এই উদ্যোগ।
প্রধানমন্ত্রীরদপ্তর
মোরবী পরিস্থিতি নিয়ে উচ্চ পর্যায়ের পর্যালোচনা বৈঠকে পৌরহিত্য করেন প্রধানমন্ত্রী
ত্রাণ এবং উদ্ধারকার্য সম্পর্কে প্রধানমন্ত্রীকে বিস্তারিত জানানো হয়
দুর্ঘটনাগ্রস্তরা যাতে সবরকম সাহায্য পান তা সুনিশ্চিত করার ওপর প্রধানমন্ত্রী জোর দেন
নয়াদিল্লি, ৩১ অক্টোবর ২০২২
গুজরাটের গান্ধীনগরের রাজভবনে আজ মোরবী পরিস্থিতি নিয়ে উচ্চপর্যায়ের পর্যালোচনা বৈঠকে পৌরহিত্য করেন প্রধানমন্ত্রী শ্রী নরেন্দ্র মোদী।
মোরবীতে দুর্ভাগ্যজনক এই বিপর্যয় ঘটার পর থেকে ত্রাণ ও উদ্ধার কাজে কি কি ব্যবস্থা নেওয়া হয়েছে সে বিষয়ে প্রধানমন্ত্রীকে বিস্তারিত জানানো হয়। বিপর্যয়ের সার্বিক দিক নিয়ে আলোচনা হয়। দুর্ঘটনাগ্রস্তরা যাতে সবরকম সহায়তা পান তা নিশ্চিত করার ওপর প্রধানমন্ত্রী আরও একবার জোর দিয়েছেন।
এই উচ্চপর্যায়ের বৈঠকে উপস্থিত ছিলেন মুখ্যমন্ত্রী শ্রী ভূপেন্দ্রভাই প্যাটেল, স্বরাষ্ট্র প্রতিমন্ত্রী শ্রী হর্ষ সাঙ্ঘভি, গুজরাটের মুখ্যসচিব এবং পুলিশের মহানির্দেশক। এছাড়াও, গুজরাট রাজ্য বিপর্যয় ব্যবস্থাপনা কর্তৃপক্ষ এবং রাজ্যের স্বরাষ্ট্র দপ্তরের উচ্চপদস্থ আধিকারিকরা বৈঠকে উপস্থিত ছিলেন।
PG/AB/DM
(
কেন্দ্রীয়মন্ত্রিসভা
কৃষি পরিকাঠামো তহবিলের আওতায় কেন্দ্রের প্রকল্প পরিবর্তনে কেন্দ্রীয় মন্ত্রিসভার অনুমোদন
নতুন দিল্লি, ৮ই জুলাই, ২০২১
প্রধানমন্ত্রী শ্রী নরেন্দ্র মোদীর পৌরোহিত্যে কেন্দ্রীয় মন্ত্রিসভার বৈঠকে কৃষি পরিকাঠামো তহবিলের আওতায় আর্থিক সুবিধা সংক্রান্ত কেন্দ্রের প্রকল্পে যে পরিবর্তন ঘটানো হয়েছে, কেন্দ্রীয় মন্ত্রিসভা তাতে অনুমোদন দিয়েছে। এই পরিবর্তনগুলি হল :
ক) এখন থেকে রাজ্য স্তরের সংস্থা / কৃষিপণ্য বাজারজাতকরণ কমিটি, জাতীয় ও রাজ্য স্তরের সমবায় সমিতি, কৃষিপণ্য উৎপাদনকারী সংগঠন  এবং স্বনির্ভর গোষ্ঠীগুলির ফেডারেশন এই প্রকল্পের সুবিধা পাবে।
খ) বর্তমানে প্রকল্পের সুবিধাভোগী সংস্থা শুধুমাত্র একটি জায়গায় ২ কোটি টাকা পর্যন্ত ঋণের উপর সুদের ছাড় পেত।
যদি সুবিধাভোগী তার প্রকল্পটি বিভিন্ন জায়গায় গড়ে তোলে তাহলে এখন থেকে প্রতিটি প্রকল্প ২ কোটি টাকা পর্যন্ত ঋণের উপর সুদের ছাড় পাবে।
তবে, বেসরকারী সংস্থাগুলির জন্য সর্বোচ্চ এধরণের ২৫টি প্রকল্পকে এক ছাতার তলায় আনা যাবে।
রাজ্য স্তরের সংস্থা, জাতীয় এবং রাজ্য স্তরের সহযোগিতামূলক ফেডারেশন, কৃষিপণ্য উৎপাদক সংস্থাগুলির ফেডারেশন, স্বনির্ভর গোষ্ঠীর ফেডারেশনের ক্ষেত্রে অবশ্য এ ধরণের সর্বোচ্চ ২৫টি প্রকল্পের উর্ধসীমা নেই।
একটি প্রকল্প থেকে অন্য় একটি প্রকল্প শুরু করার ক্ষেত্রে বেসরকারী সংস্থাগুলি সর্বোচ্চ যে ২৫টি প্রকল্প শুরু করতে পারবে, সেগুলি একই গ্রামে বা শহরে হওয়া চলবে না।
স্থানীয় সরকারের নিয়ম অনুসারে গ্রাম বা শহরের সীমানা স্পষ্টভাবে বলা থাকবে। প্রত্যেকটি প্রকল্পকে আলাদাভাবে স্থানীয় প্রশাসনিক অঞ্চলে গড়ে তুলতে হবে।
গ) কৃষিপণ্য বাজারজাতকরণ কমিটি বিভিন্ন পরিকল্পনার ক্ষেত্রে প্রতিটি প্রকল্প পৃথক পৃথকভাবে ঋণ হিসেবে আর্থিক সহায়তা পাবে।
হিমঘর তৈরি, পণ্যের গুণমান নির্ধারণ করা, সেই মতো প্রয়োজনীয় ব্যবস্থা নেওয়া সহ বিভিন্ন কাজ করার ক্ষেত্রে একই বাজারে করা যাবে এবং এক্ষেত্রে প্রত্যেকটি প্রকল্প যে ঋণ পাবে, তাতে সুদের মুকুব সর্বোচ্চ ২ কোটি টাকা পর্যন্ত হবে।
ঘ) সুবিধাভোগীদের তালিকায় নাম যুক্ত বা নাম বাদ দেওয়ার মতো ক্ষমতা কৃষি ও কৃষক কল্যাণ মন্ত্রীর কাছেই থাকবে। এই কাজ এমনভাবে করতে হবে, যাতে প্রকল্পের মূল ভাবনা বজায় থাকে।
ঙ) প্রকল্পের আর্থিক সুবিধে ২০২৫ – ২৬ সাল পর্যন্ত ৪ বছরের পরিবর্তে ৬ বছর পর্যন্ত পাওয়া যাবে। সার্বিক প্রকল্পের সময়সীমা ২০৩২ – ৩৩ পর্যন্ত অর্থাৎ ১০ বছর থেকে বাড়িয়ে ১৩ বছর পর্যন্ত করা হয়েছে।
এই প্রকল্পের পরিবর্তনের ফলে বিনিয়োগ করতে সুবিধা হবে। অতিক্ষুদ্র ও ক্ষুদ্র কৃষকরা এর সুফল পাবেন।
কৃষিকাজ পরবর্তী সময়ের পরিকাঠামোর জন্য কৃষিপণ্য বিপণনকারী কমিটি নিয়ন্ত্রিত বাজারগুলি ফসল বিক্রির কাজে সাহায্য করে। নতুন পরিবর্তনে সংশ্লিষ্ট কমিটিগুলি উপকৃত হবে।
CG/CB/SFS
(
ভূ-বিজ্ঞানমন্ত্রক
কেরল ও মাহে-তে বিক্ষিপ্তভাবে ভারী থেকে অতিভারী সহ কোনও কোনও অঞ্চলে আগামী ২৪ ঘন্টায় অতিভারী বর্ষণ এবং পরবর্তী ২৪ ঘন্টায় প্রবল বর্ষণের পূর্বাভাস রয়েছে
নয়াদিল্লি, ৮ আগস্ট, ২০২০
ভারতীয় আবহাওয়া দপ্তরের জাতীয় আবহাওয়া পূর্বাভাস কেন্দ্র / আঞ্চলিক পূর্বাভাস কেন্দ্রের সর্বশেষ তথ্য অনুযায়ী, উত্তর-পূর্ব আরব সাগর ও সংলগ্ন এলাকায় একটি সুস্পষ্ট নিম্নচাপ অবস্থান করছে। এটি ধীরে ধীরে পশ্চিম অভিমুখে রওনা হবে। এর ফলে, গুজরাটে বৃষ্টির পরিমাণ কমবে।
মৌসুমী বায়ু স্বাভাবিক রয়েছে এবং আগামীতেও তা সক্রিয় থাকবে।
দক্ষিণ-পশ্চিম / পশ্চিম অভিমুখে মৌসুমী বায়ুর প্রবাহ আরব সাগরের ওপর সক্রিয় রয়েছে এবং পশ্চিম উপকূল এলাকার দিকে ধীরে ধীরে সরে আসছে। আগামী দু'দিনও মৌসুমী বায়ুর এই অগ্রগমণ অব্যাহত থাকবে।
সক্রিয় মৌসুমী বায়ুর ফলে আগামী ২৪ ঘন্টায় কেরল ও মাহে-তে কোনও কোনও এলাকায় ভারী থেকে অতিভারী তথা বিক্ষিপ্তভাবে অতিভারী বর্ষণের পূর্বাভাস রয়েছে। এই এলাকাগুলিতে আগামী ২৪ ঘন্টাতেও প্রবল বর্ষণের পূর্বাভাস দেওয়া হয়েছে।
একইভাবে, কর্ণাটক ও তামিলনাড়ুর উপকূল ও দক্ষিণাংশে বিক্ষিপ্তভাবে ভারী ও অতিভারী বৃষ্টি চলবে আগামী ২ থেকে ৩ দিন। কর্ণাটকের দক্ষিণাংশ ও উপকূল এলাকায় এবং তামিলনাড়ুর পশ্চিমঘাট এলাকার দিকে বিক্ষিপ্তভাবে আগামী ২৪ ঘন্টায় অতিভারী বর্ষণের পূর্বাভাস দেওয়া হয়েছে। বৃষ্টিপাতের পরিমাণ আগামীকাল থেকে উত্তর-পশ্চিম ভারতে ধীরে ধীরে বৃদ্ধি পাবে। হিমালয়ের পশ্চিমাঞ্চলের রাজ্যগুলিতে ৯ থেকে ১১ তারিখ পর্যন্ত বিক্ষিপ্তভাবে হালকা ও মাঝারি বৃষ্টির পূর্বাভাস রয়েছে।
উত্তর ও সংলগ্ন পশ্চিম-মধ্য বঙ্গোপসাগরের ওপর আগামীকাল নাগাদ আরও একটি নিম্নচাপ অঞ্চল তৈরি হওয়ার সম্ভাবনা রয়েছে।
এর প্রভাবে ওড়িশায় ৯ থেকে ১১ তারিখ পর্যন্ত এবং মধ্য ভারতের পূর্ব ও সংলগ্ন অঞ্চলে ভারী থেকে অতিভারী বর্ষণের পূর্বাভাস দেওয়া হয়েছে। বিদর্ভ ও ছত্তিশগড়ে ১০ থেকে ১২ তারিখ পর্যন্ত বৃষ্টির সম্ভাবনা রয়েছে। ওড়িশায় আগামী ১০ তারিখ বিক্ষিপ্তভাবে অতিভারী বর্ষণের পূর্বাভাস জারি করা হয়েছে।
(CG/BD/DM